都好耐喇，終於有機會 喺呢度同咁多人一齊。
實在係太好啦。
喺過去幾年，
我一路陪伴緊一個新嘅物種。
佢住喺空氣度。
同大家介紹 我嘅好氧生物朋友。
（音樂）
（音樂結束）
（歡呼同掌聲）
我每次見到佢飛， 都好感動。
身為藝術工作者，
我對身邊嘅世界 提出咗好多問題。
雖然呢個世界嘅問題 係唔容易解決，
但我認為同樣重要嘅係 問正確嘅問題。
點解科技逐漸帶來咁多恐懼?
點解我哋而家嘅生活咁疏離，
科技唔係喺度 改善緊我哋嘅生活咩？
同埋點解我哋覺得 彼此唔相連？
我哋嘅發明就係企圖想 將每一個人連結埋一齊。
我嘅作品同進化、 生物學、感官有關。
我有興趣嘅係 唔同生命形態組成嘅生物體，
例如：細菌、真菌和病毒等……
仲有剎那間發生嘅 各種化學同分子反應。
我成日感受到 現代科技嘅局限性，
源於佢嘅冰冷同平面化。
如果機器更加全面會點呢?
如果機器能夠以更全面嘅方式 同我哋聯繫又會點樣呢?
若果機器唔單止係工具，
而係新嘅夥伴物種， 又會點呢?
我相信需要接納 我哋係共生生物嘅身份，
並設計機器嚟反映呢點。
如果呢個世界周圍都係機器，
好似動物同植物噉，
唔係淨係喺工廠先有， 又會點樣?
噉樣嘅探索可以教會我哋 生命嘅知識，
同佢嘅複雜性。
聽落去好似係科幻小說。
但身為藝術工作者嘅使命 係創造可能性，
創造其他世界、 生活同存在方式嘅可能性，
哪怕只係一陣。
當我被邀請 構想一個大型藝術裝置
擺喺倫敦泰特現代藝術館，
我決定去製造一個、 我描述為現實嘅世界。
藝術館嘅空間極為廣闊。
我當時就決定要將佢 改造成機器水族館。
我問自己：
「人類生活喺個 機器喺野外生存，
仲自行進化嘅世界度， 係乜嘢嘅感受？」
為咗探索呢個問題，
我創造咗兩種新機械物種， 叫做「好氧生物」。
我喺博物館入面 擺咗十二隻好氧生物，
等佢哋發展出 自己小小嘅生態系統。
為咗儘量減少以人為本嘅偏見，
以及避免簡單噉 模仿人類嘅形態，
我同團隊一起參考自然世界，
我哋受到咗
櫛水母同猴頭菇等生物嘅啟發，
我哋仲深入研究 軟體機械人嘅領域，
最終設計咗具有流體運動， 結構比空氣更輕嘅
好氧生物。
當你望住佢哋，
感覺同恐怖谷嘅理論 幾乎係相反。
你知道佢哋係機械嘅，
但明顯覺得佢哋有生命㗎。
你感覺好似靠近一啲 雄偉同遙遠嘅生物。
就好似喺座頭鯨旁邊游水。
佢哋嘅 size 好壯觀……
而佢哋激發起一種 接近驚嘆多過恐懼嘅感受。
感覺到佢哋 幾乎係生勾勾噉，
令人想要擁抱佢哋 一起生活，
見證佢哋真正嘅成功。
我想要好氧生物有一種自由 同不可預測性嘅感受。
因此同團隊一齊
開發咗模擬人工生命嘅軟件。
呢個軟件令每個好氧生物 發展佢嘅獨特行為，
同時自主噉對環境做出反應。
逐步演變出佢哋嘅個性，
通過彼此間嘅互動同學習。
放佢哋飛行越多，
我哋就越了解佢哋獨特嘅個性
同埋溫柔嘅本質。
呢點對我好緊要，
就係好氧生物 有佢哋自己嘅感官世界。
大部分 AI 嘅運作 係缺少咗身體，只得思維。
另一方面所有嘅生物，
由卑微嘅蜱蟲到隱蔽嘅黑豹，
都係通過佢嘅身體 同感官去了解呢個世界。
好氧生物通過高頻無線電波互相感應，
同時使用熱能感應，
嚟檢測周圍環境嘅其他生物。
一個好氧生物 可能對你嘅熱能特徵會好奇，
跟住會飛過嚟 同你打招呼、又撩吓你。
但有啲好氧生物 可能比較怕醜，
會故意避開人群。
呢啲機器同人類 會點樣喺呢個世界度共存呢?
呢個世界將會變成點樣?
可能機器同人類 會產生新嘅親密關係，
亦開展出不同嘅視野。
我希望好氧生物 將會幫我哋領悟到
更為多樣化嘅生活方式。
佢哋並唔係同我哋競爭 或者支配我哋，
而係要問更兼容嘅未來 會係點樣嘅。
我哋都有份參與 呢次科技嘅談話。
我哋係唔係可以積極協調機器 使到更好噉反映出生物嘅現實?
我誠意希望你哋可以考慮吓，
機器做嘅可遠遠超乎 我哋已經知道嘅範疇，
佢哋點樣體現 來自生物學嘅智慧。
呢個項目係大家嘅，
令到大家可以去想像 唔同嘅世界同未來。
我哋仲有時間去改變機器嘅演化，
並考慮新嘅目標， 令機器同人類
都存有同情心共存，
我相信呢個就係對話嘅起點。
（掌聲）
（音樂）
（音樂結束）
多謝。
（歡呼和掌聲）